gl gl gl es en gl gl ast es pt es gl gl gl gl en ast gl gl es en gl en it fr gl gl gl gl an es pt en en en gl gl gl gl gl gl gl gl gl gl gl en gl gl gl gl gl gl es pt en en en pt gl it gl gl gl gl gl gl gl gl gl gl gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
San Finx, a catástrofe de 1960: "un exercicio de memoria histórica medioambiental" - Nós Televisión
Lousame, 1960. Unha presa de decantación de residuos das minas de San Finx rebenta, arrastrando río abaixo lodos e áridos. Deste evento, batizado como a "catástrofe de 1960", apenas existen rexistros escritos. Hoxe, as presas están abandonadas, en risco dunha nova rotura. A responsabilidade evaporouse. Pero o relato do acontecido sobrevive na fráxil memoria da veciñanza, ao tempo que unha nova concesionaria e a administración se empeñan en reescribir a historia.
O xoves 28 de marzo estrearase na Casa da Cultura de Noia “San Finx 1960”, o máis recente traballo da documentalista Irene Pin producido para o Centro de Saberes para a Sustentabilidade, institución recoñecida oficialmente pola Universidade das Nacións Unidas, coa colaboración de Nós Televisión.
En 1960, a routura da presa máis grande da explotación de wolframio de Lousame deixou baldíos todos os terreos ao seu paso. Unha historia esquecida sobre a que o documental  “San Finx: a catástrofe de 1960”  achega un pouco de luz. A nosas cámaras quixeron conversar coa artífice, Irene Pin Basanta, que considera isto un “exercicio de memoria histórica medioambiental“.
“Puido afectar á poboación, pero non se saben os efectos”, explica “non existen estudos porque daquela non se facían”, o que fai deste desastre medioambiental unha mera anécdota para todos menos para os residentes. As súas testemuñas son parte fundamental da peza videográfica, xunto con voces de asociacións de ecoloxistas e expertos que coinciden en que a catástrofe de San Finx continúa a ser visible hoxe en día.
Alén diso, este é un problema aínda presente, porque como explica Irene Pin, “as outras balsas seguen alí, abandoadas, e ninguén quere facerse cargo da súa responsabilidade”. Un perigo porque poderían chegar a afectar á ría de Noia. Pero o máis sorprendente foi a decisión agora paralizada de renovar a concesión da explotación en 2009, que a ollos da autora “está cargado de irregularidades“, “como acontece con outros moitos proxectos de extractivismo” engade.
Trátase dun pioneiro traballo de investigación audiovisual que se adentra no inexplorado campo da memoria histórica ambiental, poñendo no foco a ocultación durante décadas das consecuencias e implicacións ambientais de industrias como a mineira. O coñecemento do pasado é imprescindible no presente para evitar a repetición destes desastres ambientais no futuro.
O documental esta integrado dentro dun proxecto máis amplo para abordar este tema medioambiental dende a educación. A peza audiovisual está enfocada ás escolas de secundaria, e un libro ilustrado será empregado nas primarias para concienciar sobre os efectos reais da actividade mineira.
“O discurso que nos están vendendo é que isto é marabilloso, que a mina non contamina e todo é xerar emprego”, explica Irene, pero “estamos xerando riqueza cagándonos o noso medio, que é algo moitísimo máis importante”.
Irene Pin, directora do documentario, tense creado un oco no mundo do documentario galego con traballos de divulgación e crítica social. En 2017 presentaba xunto con Bego Fernández ‘Morrer de vagar’, filmado en campos de refuxiadas en Grecia, e un ano antes gañaba no Festival de Cine de Roca o premio á mellor curta galega con ‘Ai, Pardiñas, dásme a vida’.
Artigo anteriorTanxugueiras e Os Azeitonas mellores temas musicais da Galiza e Portugal no aRi[t]mar
Seguinte artigo“ELAS, retrato dun mercado”
ARTIGOS RELACIONADOSMÁIS DO AUTOR
A Plataforma veciñal contra a mina de Touro estrea himno de loita: o ‘Canto da pinga e a lavandeira’
Adega acusa a Alcoa de pedir “máis contaminación a cambio de postos de traballo”
A comarca de Ordes érguese en contra da instalación duns muíños de vento tres veces máis altos ca Catedral de Santiago
A Plataforma Mina de Touro NON denuncia a “asimetría” no trato que a Xunta dá á empresa e á veciñanza
A rula en perigo: a Xunta alíñase cos cazadores e ignora á Comisión Europea e organizacións naturalistas
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.